දිනක් උදුම්බරා ජයසිංහ මහත්මියට දුරකතන ඇමතුමක් ලැබිණි. එහා කෙළවරින් කතා කළේ ගැඹුරු කටහඬකිනි. මම ජේ.ආර්. ජයවර්ධන ජනාධිපති කතා කරන්නේ. උදුම්බරා මහත්මිය සිතුවේ මේ කාගේ හෝ විහිළුවක් කියාය. කරකියා ගත දෙයක් කල්පනා නොවූ බැවින් ඇය නිහඬවම සිටියාය. යළිත් එසේම කී නිසා උදුම්බරා මහත්මිය තම කටහඬ අවදි කළාය. ඔව්. මොකක්ද කාරණාව ඇය හිමිහිට ඇසුවාය. ඕඩරයක් තියෙනවා කරන්න පුළුවන්ද? එහා කෙළවරින් යළි ඇසිණ. ජේ.ආර්ගේ කටහඬ ඇය අසා තිබුණු නිසා මේ ජේ.ආර්. විය හැකි බව තේරුම් ගත් ඇය ඕනෑ දෙයක් වුනාවේ යන හැඟීමෙන් පුළුවන් සර් යැයි කීවාය. ජපන් කුමාරියත් කුමාරයත් ලංකාවට එනවා. ඒ අයට කෑම ටික පිළියෙල කර ගන්න ඕනෑ. ඒක ගැන කතා කරගන්න අපේ කුඹල්ඔළුවේ වත්තට එන්න පුළුවන්දැයි ජේ.ආර්. ඇසූවිට උදුම්බරා ජයසිංහ මහත්මිය දිනයක් වේලාවක් ලබා නියමිත දිනට කුඹල්ඔළුව වත්තට ගියාය.
උදුම්බරාට දුරකථන ඇමතුම ලැබුනේ කාගෙන්ද
ජේ.ආර්. ජයවර්ධන ජනාධිපති